พอดีมีก้อนใต้รักแร้นะค่ะ ก่อนจะเจอว่ามีก้อนใต้รักแร้วันนั้นรู้สึกว่าเหมือนมีอะไรเสียดสีกับรักแร้นะค่ะ จะรู้สึกแสบๆ ไม่เจ็บ แล้วหนูก็เกา จะรู้สึกแสบๆอยู่ 2 วัน ตอนนั้นไม่ได้สังเกตุว่ามีก้อนอยู่ใต้รักแร้ พอวันถัดมาหนูทาโคลลอนจะรู้มีก้อนบวมอยู่ใต้รักแร้ จับ กด จะไม่รู้สึกเจ็บอะไร เกิดจากอะไรค่ะ
สวัสดีค่ะ การคลำได้ก้อนที่รักแร้ อาจเป็น1. ส่วนเนื้อเยื่อของเต้านมที่เจริญเติบโตยื่นเข้าไปในรักแร้ ซึ่งเมื่อมีประจำเดือน ก็อาจจะขยายใหญ่ขึ้น ทำให้คลำได้เป็นก้อน ถือเป็นลักษณะที่เป็นมาแต่กำเนิด ไม่ได้อันตรายแต่อย่างใด2. ต่อมน้ำเหลืองโต ซึ่งเกิดได้จากหลายสาเหตุ เช่น การมีแผลติดเชื้อที่บริเวณมือหรือแขน โรคแมวข่วน มะเร็งต่อมน้ำเหลือง มะเร็งเต้านมที่กระจายมาที่ต่อมน้ำเหลือง มะเร็งของเซลล์เม็ดสีที่กระจายมาที่ต่อมน้ำเหลือง เป็นต้น แต่ก็จะมีอาการอื่นๆ ตามแต่ละโรคร่วมด้วย ดังนั้นหากไม่มีอาการผิดปกติอื่นๆ ก็ไม่น่าใช่3. ก้อนเนื้องอกต่างๆ ของเนื้อเยื่อเกี่ยวพัน เช่น ก้อนไขมัน ก้อนซีสต์หากก้อนไม่ได้ขยายขนาดมากขึ้นเรื่อยๆ ไม่มีอาการบวมแดงของผิวหนัง และอาการแสบและคันที่ผิวหนังหายไปแล้ว หรือไม่มีอาการอื่นๆ เช่น คลำได้ก้อนที่เต้านม มีไข้ เป็นต้น ก็ไม่จำเป็นต้องทำอะไรค่ะ